OpenLLM-France/wikimedia huggingface dataset:
# Senyera (Ribera Alta)

Senyera Valentziako Erkidegoko udalerria da, Ribera Alta eskualdean eta Valentziako probintzian kokatua.
2011ko urtarrilaren 1eko erroldaren arabera 1.188 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Katalanez)(Gaztelaniaz) Udalaren webgunea.
* Datuak: Q1020497
* Multimedia: Senyera (Ribera Alta) / Q1020497
# Sentsazionalismo

Sentsazionalismoa, hedabide zenbaitek, kazetaritza horiaren sektorekoek bereziki, publikoaren atal baten gogoak eta interesak pizten dituzten informazio mota bat, bereziki heriotzak, hilketak eta beste delituak, hondamenak, zabaldu eta handitzea da, informazioaren atal dramatikoak nabarmenduz eta material grafikoa ugariarekin, hedabideak heltzen dituen irakurle, ikusle edo entzule kopuruak handitzeko asmoarekin gehienetan.

## Kanpo estekak

* Datuak: Q427532
# Sentsualitate

Sentsualitatea sentimenei atsegingarri zaizkien estimuluen nolakotasunari eta eraginari egiten dio erreferentzia. Horrela, sentsuala dira plazerra eta horren bilaketaeragiten duen guztia. Hitza maiz erabiltzen konnotazio sexualekin, baina ez du horrela zertan izanik; hain zuzen, janariaren zaporeak eta loreen usainak, esaterako, sentsualak izan daitezke, sexualitatearekin inongo zerikusirik gabe.

## Kanpo estekak

* Datuak: Q2739889
# Scawtita

Scawtita silikato motako minerala da.

## Ezaugarriak

Scawtita silikato mineralaren formula kimikoa hau da: ${\ce {Ca7(Si3O9)2CO3 * 2H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Scawtite: Mineral information, data and localities.» www.mindat.org (Noiz kontsultatua: 12-05-2019).
# Scaër

Scaër (bretainieraz Santeg) Bretainiako Finistère departamenduko udalerri bat da.

## Kanpo estekak

* Datuak: Q317493
* Multimedia: Scaër / Q317493
# Serge Gainsbourg Nº 4

Nº 4 Serge Gainsbourg-en laugarren estudioko diskoa da, 1962ean kaleratua.

## Historia

Diskoa Alain Goraguer eta bere orkestrarekin grabatu zen. Abestien artean, Intoxicated man nabarmentzekoa da, Boris Vian-en Je bois abestiaren omenalditzat har daitekeena.

## Abestien zerrenda

Abesti guztiak Serge Gainsbourg-ek idatzi eta konposatu zituen, aurkakoa adierazten ez bada.

## Kredituak

* Alain Goraguer - moldaketak, musika-zuzendaritza eta pianoa
* Paul Rovère - kontrabaxua
* Christian Garros - bateria
* Jacques Plait - zuzendaritza artistikoa

## Erreferentziak

* ↑ L´Intègrale et caetera Les paroles 1950-1991.Serge Gainsbourg. Bartillat, 2005. ISBN 978-2-84100-461-4
* ↑ La biografía. Sylvie Simmons. Random House Mondadori, S. A., 2007, Bartzelona. ISBN 978-84-397-2073-7

## Kanpo estekak

* Datuak: Q3479325
# Serge Golovine

Serge Golovine (Monako, 1924ko urriaren 30a - Paris, Frantzia, 1998ko uztailaren 31) ballet-dantzaria izan zen. Julia Sedova, Alexandre Volinine, Olga Preobrajenska eta beste zenbaitekin egin zuen dantza haurtzaroan eta gaztaroan. 1941ean Montecarloko Operako Balletean hasi zen eta Parisko Operan 1947an. Cuevasko Markesaren Konpainian aritu zen ondoren, hura hil zen arte (1962). Konpainia horretan egin zen famatua, batez ere Basoko loti ederra dantzatuz, Rudolf Nureievekin. Bere Konpainia sortu ondoren (hilabete batzuk bakarrik iraun zuen), Genevako Antzoki Handiko ballet-irakasle izan zen (1964-1969), eta ondoren bere Eskola propioa eratu zuen Genevan bertan. Parisko Operako Balletean irakatsi zuen 1981etik 1997ra. Antzoki horretantxe dantzatu zuen azkenekoz (1975) bere obra gogokoena: Petrouchka.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3479328
# Serge Ibaka

Serge Jonas Ibaka Ngobila (Brazzaville, 1989ko irailaren 18a) Kongoko Errepublikan jaiotako saskibaloi jokalaria da. Nazionalitate-bikoitza dauka: kongoarra eta espainiarra. 2008tik Oklahoma City Thunder NBAko taldean jokatzen du. 2,08 m-ko garaiera du eta hegal-pibota gisa aritzen da kantxan.
* Datuak: Q313389
* Multimedia: Serge Ibaka / Q313389
# Serge Haroche

Serge Haroche (Casablanca, 1944ko irailaren 11) frantziar fisikaria da. 2012ko Fisikako Nobel Saria jaso zuen David J. Winelandekin batera banako sistema kuantikoak neurtzeko eta manipulatzeko aukera ematen duten esperimentazio metodo iraultzaileengatik.
Marokon jaio zen familia judu batean. 1956an Marokoko protektoratu frantsesaren amaierarekin familia Frantziara lekualdatu zen. CNRSn lan egin zuen 1967tik 1975era. 1975ean, Parisko Unibertsitateko irakasle postua onartu zuen, eta, aldi berean, beste erakunde batzuetan ere irakatsi du. 1994tik 2000ra École normale supérieureko Fisika saila zuzendu zuen. Bere lana fisika atomikoan eta optika kuantikoan zentratu zen.
* Datuak: Q109588
* Multimedia: Serge Haroche / Q109588
# Serge Lutens

Serge Lutens, (Lille, Frantzia, 1942ko martxoaren 14-), moda munduko sortzaile eta artista ezaguna da. Aipagarriak dira bere sorkuntzak ile apaingintza, lurringintza, argazkigintza eta zinemagintza arloetan.

## Biografia

14 urterekin ile apaintzaile gisa hasi zen lanean. 20 urte zituela, Vogue aldizkariaren arreta piztu zuen zenbait modelori egindako argazkien ausardia eta dotoreziagatik. 1967. urtean, Christian Dior markak bereganatu zuen arte-sortzaile gisa. Bertan 12 urtez aritu zen lanean. 1968. eta 1970. urteetan Marrakech (bertan bizi da 1974. urteaz geroztik) eta Japoniara egindako bidaiek bere estiloa nabarmen eragin zuten. Berak sorturikoak dira Ambre Sultan, Chergui, Cuir Mauresque, Musc Koublaï Khän, Tubéreuse Criminelle, RahätLoukoum, Chêne, DaimBlond, Bornéo 1834 eta Cèdre lurrinak. 1979. urtean Shiseido kosmetika markak kontratatu zuen. 1992. urtean Parisko Palais-Royal eremuan Shiseido etxeak zabaldu zuen dendan saltzen dira bere lurrin esklusiboak.

## Erreferentziak

* ↑ (Gaztelaniaz) Serge Lutensi egindako elkarrizketa, Osmoz webgunean.
* ↑ (Gaztelaniaz) XLSemanal aldizkarian elkarrizketa
* Datuak: Q1610726
* Multimedia: Serge Lutens / Q1610726
# Serge Gainsbourg Nº 2

Nº 2 Serge Gainsbourg musikagile frantziarraren bigarren estudioko diskoa da, 1959an kaleratua.

## Abestien zerrenda

Abesti guztiak Serge Gainsbourg-ek idatzi eta konposatu zituen, aurkakoa adierazten ez bada.

## Kredituak

* Alain Goraguer - moldaketak, musika-zuzendaritza eta pianoa
* Paul Rovère - kontrabaxua
* Christian Garros - bateria
* Denis Bourgeois - produktorea

## Erreferentziak

* ↑ La biografía. Sylvie Simmons. Random House Mondadori, S. A., 2007, Bartzelona. ISBN 978-84-397-2073-7

## Kanpo estekak

* Datuak: Q2741329
# Serge Koussevitzky

Serge Aleksandrovitx Koussevitzky (errusieraz: Серге́й Алекса́ндрович Кусеви́цкий, Sergey Aleksandrovich Kusevitsky Vyshny Volotxyok, 1874ko uztailaren 26a/uztailaren 14a - Boston, 1951ko ekainaren 4a) Ipar Amerikako musika-zuzendaria izan zen, jatorriz errusiarra. Kontrabaxu-jotzaile bikaina zen, eta Moskuko Orkestra Sinfonikoko zuzendari izan zen. Prokofiev eta Stravinski musikagileen obrak argitaratu zituen Iraultza garaian, Estatu Batuetara jo baino lehen. Bostongo Orkestra Sinfonikoko zuzendari hautatu zuten (1924-1949), eta eragin handia izan zuen Estatu Batuetako musika klasikoaren garapenean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q353449
* Multimedia: Serge Koussevitzky / Q353449
# Serge Lifar

Serge Lifar (Kiev, Ukraina, 1905eko apirilaren 15a/apirilaren 2a - Lausana, 1986ko abenduaren 15a) ukrainar jatorriko frantses dantzari eta koreografoa izan zen.
Bronislava Nijinska dantzariaren eskolan ikasi zuen. Errusiar Iraultza nagusitu zenean, frantziar herritartasuna hartu zuen. 1923an Parisera alde egin zuen, eta han Serge Diaghileven dantzari lehena izan zen; Parisko Operako dantzari lehena eta balleteko maisua izan zen. Estilo neoklasikoa zuen. Couta Roustaveli eta San Sebastian martiria balletak ondu zituen. Dantzatu izan zituen obren artean daude: Katemea (1925), Prometeoren izakiak (Beethoven), Politxinelaren bidea (Nabokov), Salade (Milhaud).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q360420
* Multimedia: Serge Lifar / Q360420
# Seroprebalentzia

Seroprebalentzia serologia-laginetan (odol-seruma) oinarrituta gaixotasun espezifiko batean positibo ematen duen populazio bateko pertsona-kopurua da; sarritan, aztertutako lagin guztien ehuneko gisa agertzen da, edo aztertutako 100.000 pertsonako proportzio gisa. Gaixotasun baten agerpenaren identifikazio positiboa gaixotasun horren aurkako antigorputzen presentzian oinarritzen denez (batez ere herpes sinplea eta GIBa bezalako infekzio biralen kasuan), zenbaki hori ez da esanguratsua antigorputzaren espezifikotasuna txikia bada.

## Kanpo estekak

* Datuak: Q3511357
# Serotipo

Serotipoa bere zelularen azalean dituen antigenoen arabera sailkatutako mikroorganismo infekziosoa da. Serotipoak espeziearen azpiko mikrobioak sailkatzen ditu. Hots, espezie batek serotipo ugari eduki ditzake. Escherichia coli bakterioak, esaterako, bi serotipo oso patogenoak ditu: E. Coli O157:H7 eta O104:H4. Salmonella entericak, aldiz, 2.000 serotipo inguru ditu. Adenobirusek, beren aldetik, 43 serotipo patogeno dauzkate.
Serotipoak ezartzeko froga serologikoak erabiltzen dira. Zehazki, ikertutako mikrobioak odol-serum baten antigorputz espezifikoekin nola erreakzionatzen duen aztertzen da. Serotipo bereko mikrobioek antzeko antigenoak dituzte, eta berdin erreakzionatuko dute antigorputz espezifikoekin.
Serotipoen aniztasunak ondorio kliniko nabarmenak ditu: gizabanako bat bakterio edo birus baten serotipo zehatz batekin infektatzen bada, serotipo horren aurkako immunitatea garatuko du. Baina bakterio edo birus beraren beste serotipo batek infektatzen badu, berriz gaixotuko da, serotipo berri horren aurkako antigorputzak ez dituelako.

## Kanpo estekak

* Datuak: Q848328
* Multimedia: Serotype / Q848328
# Serooskerke (Veere)

Serooskerke Herbehereetako Zeelanda probintziako Veere udalerria osatzen duten herrietako bat da. 2010eko erroldaren arabera 1.791 biztanle zituen.
1997ra arte, udalerri independentea izan zen.

## Ikus, gainera

* Veere

## Kanpo estekak

* (Nederlanderaz) Herriko XIX. mendeko mapa.
* Datuak: Q1850261
* Multimedia: Serooskerke (Walcheren) / Q1850261
# Serosa

Serosa edo mintz serosoa ehun konektibozko mintz mehea da, bi mesotelio-geruzez osatutakoa, likido serosoa jariatzen duena. Mintz serosoek gorputzeko hainbat barrunbe itxi tapizatzen dituzte eta barrunbe horietan aurkitzen dituen organoak inguratzen. Serosa batzuek izen berezia daukate: perikardioa da bihotza inguratzen duena, pleura birikak estaltzen dituena, eta peritoneoa barrunbe abdominopelbikoa tapizatzen duena.

## Erreferentziak

* ↑ Serosa. Euskalterm, euskadi.eus (Noiz kontsultatua: 2019-11-1).
* ↑ García del Caño, G.. Anatomia funtzionala I. ikasmaterialak.ehu.eus (Noiz kontsultatua: 2019-11-1).

## Kanpo estekak

* Datuak: Q1364005
# Serotonina

Serotonina nerbio-sistema zentralaren neuronek (burmuinenak, batez ere) sortzen duten neurotransmisorea da, heste lodiko hainbat zelulak ere kopuru handitan sortzen dutena. Egitura kimikoari dagokionez aminen taldean sailkatzen da, bere molekulak amino talde bat (-NH2) duelako. Neurotransmisore guztien antzera, neuronen arteko edo neurona bat eta beste zelula baten arteko mezu elektrikoak transmititzen ditu (zelulen arteko konexio edo sinapsiak erraztuz).
Serotoninak eragin handia du nerbio-sisteman, gizakiaren gogo-aldarteak baldintzatuz. Lasaigarria da eta baita antidepresiboa ere. Loa eragin eta jangura eta sexu-gogoa apaltzen ditu.
Serotoninaren kopurua ilunabarrean handitzen da, loa eraginez, eta egunsentian hasten da jaisten.
Triptofano aminoazidoa da serotoninaren molekula aitzindaria. Era berean, guruin pinealean serotonina melatonina bihurtzen da.
Serotoninaren maila baxuak zenbait patologiarekin lotu dira: depresioa, antsietatea, portaera erasokorra, loezina edo insomnioa, eskizofrenia, fibromialgia eta baita migrainekin ere, odol-hodiak zabaltzen baitira serotonina jaisten denean.

## Serotonina eta depresioa

Depresioak jota daudenek serotonina gutxi dute nerbio-sistema zentralean. Depresioen aurkako botika asko (fluoxetina -Prozac ospetsuaren oinarria-, paroxetina, dapoxetina...) serotoninaren bir-hartzearen inhibitzaileak dira, hots, ez diote uzten neuronen arteko sinapsietan askatzen den serotoninari hartzaile espezifikoei lotzen; modu horretan serotonina-kopurua igotzen da neuronen arteko tartean, eta horrek depresioaren sintomak ekiditen ditu.
Bestalde, droga batzuek (LSDk, estasiak...) serotoninaren askapena indartzen dute neuronetan, garunera iristerakoan euforia eta plazera eragiten duena.

## Kanpo-estekak

* Antidepresibo azkarragoak
* Datuak: Q167934
* Multimedia: Serotonin / Q167934
# Serov

Serov (errusieraz: Серов), 1939 arte Nadezhdinsk deitua, erdi-mendebaldeko Errusian dagoen Sverdlovsk oblasteko hiria da. Oblastaren iparraldean dago, Ural mendien ekialdean, erdialdeko Uralen eta iparraldeko Uralen arteko mugan, Kavka ibaiaren ertzean. Jekaterinburgetik 350 km inguru iparraldera dago. 2010ean 99.373 biztanle zituen.
Klima kontinentala da: udak epelak dira, eta neguak hotzak eta elurtsuak.

## Historia

Hiria XIX. mendearen bukaeran hasi zen itxuratzen, 1893an burdinbideak egiteko industria bat bertan kokatzea erabaki zenean. Hasieran, Nadezhdinsk izena izan zuen hiriak, Nadezhda Polovtsova bertako meatzaritza-gunearen jabearen omenez. Lehen eskola 1895ean zabaldu zen, eta lehen zentral elektrikoa 1907an. 1926an hiri estatusa lortu zuen.
1934an, Kabakovsk izena hartu zuen hiriak, Sverdlovsk oblasteko alderdi boltxebikeko I. D. Kabakov buruzagiaren omenez, baina 1937an berriro eskuratu zuen lehengo izena, Kabakovek dimititu baitzuen Stalinen purgen ondorioz. 1939an Serov izena eman zitzaion, bertako lantegian lanean jarduna zen eta gero Espainiako Gerra Zibilean heroia izan zen A. K. Serov hegazkin-pilotuaren omenez.

## Ekonomia

Oblasteko industriagune garrantzitsua da. Burdin metalurgia da jarduera nagusia, hiriaren ekonomiaren %80 inguru. Munduko ferrokromo ekoizle nagusietako bat da. Meatzaritza-inguru baten gunea da, inguruetan, lignito, bauxita, burdin eta urre meategiak baitaude.

## Erreferentziak

* ↑ Serov Britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q189295
* Multimedia: Serov / Q189295
# Seroterapia

Seroterapia odol-serumaren erabilera terapeutikoari deritzo. Jakina denez odol-serumek antigorputzak dauzka, immunitate pasiboaren bidez seroterapiaren hartzaileari transferitzen zaizkionak, gaixotasun bati aurre egiteko. Tratamendu honek emaitza azkarrak ematen ditu, baina iraupen motzekoa da. Erabilitako odol-seruma animalia batengandik eskuratu daiteke (zaldiarengandik, batez ere) edo gizaki batengandik (giza-seruma).
Immunitate aktiboaren aldean (txertoak) immunitate pasiboa terapeutikoa da, ez da prebentiboa: gaixotasuna agertu denean erabiltzen da, ez baitago astirik immunitate aktiboa garatzeko.
Odol-serumaren erabilera da gaur egun Ebola birusak sortzen duen sukar hemorragikoa tratatzeko dagoen tresna bakarra: gaitz honetatik bizirik irten direnen odolak birusaren aurkako antigorputzak baititu. Hala ere, gaurkoz tratamendu horrek arrakasta-maila apala du. Tetanos eta botulismoaren aurka, difteria eta amorruaren aurka, eta sugeek eragindako pozoitzearen aurka ere erabiltzen da seroterapia egun.
Albaitaritzan ere animalien hainbat gaixotasuni aurre egiteko odol-serum immunologikoa erabiltzen da.
Odol-serum immunologikoa (seroterapian erabiltzen dena) lortzeko prozedura klasikoa honetan datza: zaldi bati antigeno bat injektatzen zaio (mikrobio ala toxina), bere serumean antigeno horren aurkako antigorputz ugari ekoiz zitzan. Zaldiaren hiper-immunizazioa burutzen da, hots, antigenoaren dosi handiak aste batzuetan zehar ematen zaizkio antigorputzen ekoizpena oparoa izan dadin. Gero, animalia horrengandik odola ateratzen da, odol-seruma eskuratzeko zentrifugatu eta koagulatu egiten dena. Zaldiaren odol-seruma erabili aurretik, azkenik, seruma purifikatu egin behar da, zaldiaren berezko proteinak kenduz odol-serum honetatik hartzailearengan errefusa-fenomenoak gerta ez daitezen.
Animalien odol-serumaren erabilera motelduz joan zen XX. mendea aurrera egin ahala. Giza odol-serumak ordezkatu zuen. Gaixotasuna pasatu duten gizakiengandik eskuratzen da serum hau, gaitzaren aurkako antigorputzak dituena. Giza odol-seruma ez da osorik erabiltzen, bere frakzio gamma-globulinikoa soilik baizik. Horregatik esaten da, adibidez, gamma globulina anti-tetanikoa aplikatzen dela, hots, odol-serum anti-tetaniko batetik datozen gamma-globulinak.
Antigorputz monoklonalen aurkikuntzak hautsak harrotu zituen immunologoen artean. Geroztik, immunitate pasiboaren arloan gero eta gutxiago erabiltzen da seroterapia, antigorputz monoklonalen mesederako.

## Kanpo estekak

* Datuak: Q420496
* ↑ Mupapa K, Massamba M, Kibadi K, Kuvula K, Bwaka A, Kipasa M, Colebunders R, Muyembe-Tamfum JJ. 1999. Treatment of Ebola Hemorrhagic Fever with Blood Transfusions from Convalescent Patients. The Journal of Infectious Diseases 179(suppl 1):S18-23.
# Serowe

Serowe (90.000 biztanlerekin 2001ean) Botswanako hiri handiena zen Palapye bizilagunak 2000. urtean gainditu zuen arte. Serowek Botswanako historian garrantzitsua da; Bamangwato jendearen hiriburua izan zen XX. mende hasieran eta Botswanako hainbat presidente jaiotako hiria izateagatik. Azken urteetan hainbat garapen eman dira, hiria eta Botswana bera ere aurrera doazen heinean.

## Historia

Serowen Khama III.-aren oroimenezko estatua bat dago. Khama III Bamangwato jendearen buruzagi bat izan zen 19. mende bukaeran eta 20. mende hasieran. 1903an Serowe sortu zuen. Serowen ere Seretse Khama, Botswanako lehen presidentea jaio zen.

## Gobernua

Serowe Erdialdea barrutiko hiriburua da.

## Erreferentziak

* ↑ «Estilo Liburua» Berria.

## Kanpo estekak

* Datuak: Q855634
* Multimedia: Serowe / Q855634
# Seropédica

Seropédica Brasilgo udalerri bat da, Rio de Janeiroko estatuan kokatua. 80.596 biztanle ditu 283,766 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q988677
* Multimedia: Seropédica / Q988677
# Schwabhausen (Turingia)

Schwabhausen Alemaniako udalerria da. Turingia estatuan dago, [[Gotha barrutia|Gotha]] barrutian. 2014an 745 biztanle zituen 9,37 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q541995
* Multimedia: Schwabhausen (Thüringen) / Q541995
# Schwabstedt

Schwabstedt Alemaniako udalerria da. Schleswig-Holstein estatuan kokatuta dago, [[Nordfriesland (barrutia)|Nordfriesland]] barrutian. 2014an 1.320 biztanle zituen 19,64 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q28050
* Multimedia: Schwabstedt / Q28050
# Schwabhausen

Schwabhausen Alemaniako udalerria da. Bavariako estatuan dago, [[Dachau (barrutia)|Dachau]] barrutian. 2014an 6.218 biztanle zituen 30,23 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q512162
* Multimedia: Schwabhausen / Q512162
# Schwaderloch

Schwaderloch Suitzako udalerria da. Argovia kantonamenduan dago, Laufenburg barrutia barrutian. 2014an 672 biztanle zituen 2,77 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67340
* Multimedia: Schwaderloch / Q67340
Mettauertal
# Schwabsoien

Schwabsoien Alemaniako udalerria da. Bavariako estatuan dago, [[Weilheim-Schongau (barrutia)|Weilheim-Schongau]] barrutian. 2014an 1.297 biztanle zituen 17,03 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q513143
* Multimedia: Schwabsoien / Q513143
# Schwabbruck

Schwabbruck Alemaniako udalerria da. Bavariako estatuan dago, [[Weilheim-Schongau (barrutia)|Weilheim-Schongau]] barrutian. 2014an 949 biztanle zituen 7,33 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q513512
* Multimedia: Schwabbruck / Q513512
# Schwabe (kraterra)

Schwabe kraterra Ilargiko talka-krater bat da. LQ01 lau-angelukoan dago. 25,5 kilometroko diametroa du. Izena Heinrich Schwaberen omenez darama. Arnold kraterraren hego-ekialdean eta Democritus kraterraren ekialde-ipar-ekialdean dago.

## Krater sateliteak

Krater sateliteak krater nagusitik hurbil dauden krater txikiak dira, eta krater horren izen bera hartzen dute letra larri osagarri batekin (baita horien eraketa krater nagusiaren eraketatik independentea bada ere). Konbentzioz, egitura horiek ilargi-mapetan identifikatzen dira, eta dagokien letra krater nagusitik hurbilen dagoen ertzaren erdian kokatzen da.
| Krater sateliteak | Schwabe Koordenatuak Diametroa C 67°48′N 46°54′E﻿ / ﻿67.8°N 46.9°E﻿ / 67.8; 46.9﻿ (Schwabe C) 29 km D 64°30′N 44°36′E﻿ / ﻿64.5°N 44.6°E﻿ / 64.5; 44.6﻿ (Schwabe D) 17 km E 64°00′N 43°24′E﻿ / ﻿64.0°N 43.4°E﻿ / 64.0; 43.4﻿ (Schwabe E) 19 km F 66°24′N 50°00′E﻿ / ﻿66.4°N 50.0°E﻿ / 66.4; 50.0﻿ (Schwabe F) 20 km G 65°30′N 42°12′E﻿ / ﻿65.5°N 42.2°E﻿ / 65.5; 42.2﻿ (Schwabe G) 15 km K 67°30′N 48°48′E﻿ / ﻿67.5°N 48.8°E﻿ / 67.5; 48.8﻿ (Schwabe K) 9 km U 66°30′N 57°06′E﻿ / ﻿66.5°N 57.1°E﻿ / 66.5; 57.1﻿ (Schwabe U) 17 km W 69°36′N 52°12′E﻿ / ﻿69.6°N 52.2°E﻿ / 69.6; 52.2﻿ (Schwabe W) 9 km X 68°18′N 56°36′E﻿ / ﻿68.3°N 56.6°E﻿ / 68.3; 56.6﻿ (Schwabe X) 8 km |

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q639607
* Multimedia: Schwabe (crater) / Q639607
# Schwabenheim an der Selz

Schwabenheim an der Selz Alemaniako udalerria da. Renania-Palatinatua estatuan kokatuta dago, [[Mainz-Bingen (barrutia)|Mainz-Bingen]] barrutian. 2014an 2.604 biztanle zituen 9,49 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q678348
* Multimedia: Schwabenheim an der Selz / Q678348